open-index/open-wikipedia-markdown huggingface dataset:
הקורפוס האוסטרלי

**הקורפוס האוסטרלי** היה קורפוס במלחמת העולם הראשונה שהכיל את כל חמש הדיוויזיות האוסטרליות שפעלו בחזית המערבית. זה היה הקורפוס הגדול ביותר של האימפריה הבריטית בצרפת. בשיאו כלל הקורפוס האוסטרלי 109,881 חיילים. הקורפוס הוקם ב-1 בנובמבר 1917 והחליף את קורפוס אנזא"ק ה-1, ואילו קורפוס אנזאק ה-2, שהכיל את הדיוויזיה הניו זילנדית, הפך לקורפוס ה-22 הבריטי.

## היסטוריה
בעקבות הלחימה הקשה ב-1917, שבה סבלו הדיוויזיות האוסטרליות קשות בבולקור, מסין וקרב איפר השלישי, עמד הכוח האימפריאלי האוסטרלי (AIF) בפני משבר כוח אדם. הגיוס מרצון היה בירידה, ואילו משאל העם על גיוס חובה נכשל. תוכניות להקים את הדיוויזיה האוסטרלית ה-6 בוטלו, ועל מנת לספק את כוח האדם הדרוש, הוצע לפרק את הדיוויזיה האוסטרלית ה-4, החלשה ביותר, אולם חברי ה-AIF התנגדו לכך מאוד.

הגנרל ויליאם בירדווד, מפקד AIF, הציע כי בהקמת הקורפוס האוסטרלי, הדיוויזיה החלשה ביותר יכולה לשמש כעתודה, ולספק עתודות לחטיבות הלוחמות. פילדמרשל דאגלס הייג, מפקד חיל המשלוח הבריטי, קיבל את ההצעה הזו. במקור הוא התנגד לשלב בין חמש הדיוויזיות האוסטרליות לקורפוס יחיד מכיוון שהוא החשיב את זה כלא יעיל. אופיו האוסטרלי של הקורפוס שופר באמצעות תוספת של טייסת AFC ה-3 וסוללות ארטילריית מצור אוסטרליות. כמו כן, נחשב לנכון למנות קצינים אוסטרלים לכל תפקידים פיקודיים בכירים. עם זאת, בירדווד נשאר בפיקוד על הקורפוס.

הגנרל יוברט גוף פוטר מפיקוד על הארמייה החמישית הבריטית בעקבות כישלונו במתקפת האביב הגרמנית בשנת 1918. כשהחליט הייג על רפורמה בארמייה החמישית, הוא הציע את הפיקוד לבירדווד. זה סלל את הדרך לאוסטרלי לקבל את הפיקוד על הקורפוס, פיקוד השדה הגבוה ביותר שהחזיק אוסטרלי במלחמה. שני המועמדים היו סיריל ברודנל וייט (ראש המטה של בירדווד) וג'ון מונש (מפקד הדיוויזיה האוסטרלית ה-3). מונאש, שהיה מבוגר, התנסה בפיקוד על כוחות בקרב והועדף על ידי הייג ופירווד, קיבל את התפקיד במאי 1918 והועלה לדרגת לוטננט גנרל. הקורפוס האוסטרלי ביצע פעולות רבות במהלך מתקפת מאה הימים וזכה להצלחה רבה.

הדיוויזיה הרביעית ראתה מנוחה מועטה בתפקידה כ"עתודה". בדצמבר 1917 היא הועברה לעתודה ליד פרונה בעקבות מתקפת הנגד הגרמנית בקרב קמברה. בינואר 1918 הוחזרה האוגדה לקו החזית דרומית לאיפר כאשר הייג נעתר לדרישות הצרפתיות להשתלט על יותר חלקים מהחזית. מרגע זה עד שנסוגו האוסטרלים מהלחימה בראשית אוקטובר, כל דיוויזיות הקורפוס ראו פעולה מתמשכת כמעט. במקום לפרק דיוויזיות שלמות, כל איחוד כוח נעשה תחת המערכת הבריטית של צמצום חטיבות מארבעה גדודים לשלושה.

## לקריאה נוספת

* 
* 


## הערות שוליים

קטגוריה:יחידות צבא אוסטרליות במלחמת העולם הראשונה
קטגוריה:גייסות במלחמת העולם הראשונה
Power (שיר של אלי גולדינג)

"**Power**" (בעברית: "**כוח**") הוא סינגל שהוקלט על ידי הזמרת-יוצרת הבריטית אלי גולדינג. השיר יצא לאור ב-21 במאי 2020 על ידי חברת התקליטים פולידור רקורדס, כסינגל חמישי מתוך האלבום Brightest Blue.

## רקע וכתיבה
השיר נכתב על ידי אלי גולדינג, דייוויד פייץ', ג'וני קאפר, ג'יימי סקוט, לוסי טיילור, ניקולס גיי וג'ק טרנט והופק על ידי ג'וני קופר וג'יימי סקוט.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5.7 מיליון השמעות.

## וידאו קליפ
הווידאו קליפ הרשמי של השיר פורסם ב-21 במאי 2020. בתחילת הקליפ, ניתן לשמוע צליל שיחת וידאו הקליפ מתחיל בכך שרואים את גולדינג כשהיא בהסגר בביתה עקב מגפת הקורנה בו היא מצלמת את עצמה בסצנות שונות ומבצעת את השיר.

נכון למאי 2020, מונה הצפיות של הקליפ עומד על למעלה מ-5 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אלי גולדינג
קטגוריה:שירים באנגלית
קטגוריה:שירים שנכתבו על ידי דיגיטל פארם אנימלס
באנו פרלאק

**באנו פרלאק** (בטורקית: **Banu Parlak**; נולדה ב-31 במרץ 1984) היא זמרת-יוצרת טורקייה. בשנת 2016, הוציאה את סינגל הבכורה שלה "Narin Yarim", אשר זכה להצלחה והפך לאחד מהשירים הטורקיים המצליחים ביותר בכל הזמנים, תוך שצבר למעלה מ-160 מיליון צפיות ביוטיוב.

שירה "Yana Yana", שיצא בשנת 2017, זכה להצלחה רבה בעיקר בטורקיה.

## חיים וקריירה
באנו פרלאק נודלה ב-31 במרץ 1984, באיסטנבול, טורקיה. היא התחילה את דרכה כידוענית ברשתות החברתיות וזכתה להצלחה רבה באינסטגרם כאשר צבר למעלה ממיליון עוקבים. בהמשך, פתחה בקריירת שירה כאשר הוציאה את סינגל הבכורה שלה "Narin Yarim", שהפך ללהיט בינלאומי ולאחד מהשירים הטורקיים המצליחים ביותר בכל הזמנים. הקליפ של השיר נכלל ברשימת "45 הקליפים הטורקיים הנצפים ביותר בכל הזמנים". ביממה אחת, צבר הקליפ למעלה מחצי מיליון צפיות.

בשנת 2017, הוציאה את השיר המצליח "Yana Yana", ובספטמבר באותה השנה, את השיר "Dura Dura", שהפך ללהיט בטורקיה גם כן. בשנת 2019, הוציאה את השיר המצליח "Dik Yokuş", שצבר למעלה מ-20 מיליון צפיות ביוטיוב. באוגוסט באותה השנה, הוציאה את "Aman".

## דיסקוגרפיה
### אלבומים
* 2019: *Aman*

### סינגלים

## קישורים חיצוניים

## הערות שוליים

קטגוריה:זמרות פופ טורקיות
קטגוריה:זמרות טורקיות
קטגוריה:זמרות-יוצרות טורקיות
קטגוריה:טורקיות שנולדו ב-1984
קטגוריה:טורקים שנולדו ב-1984
Yıldız Tilbe'nin Yıldızlı Şarkıları

***Yıldız Tilbe'nin Yıldızlı Şarkıları*** (בעברית: **שירי הכוכבים של יילדיז טילבה**) הוא אלבום מחווה שנעשה עבור הזמרת-יוצרת הטורקייה יילדיז טילבה, שנחשבת לאחת מהאמניות הטורקיות המצליחות, הנמכרות והמשפיעות ביותר בכל הזמנים.

אלבום המחווה מחולק לשני חלקים: *Yıldız Tilbe'nin Yıldızlı Şarkıları, Vol. 1* ו-*Yıldız Tilbe'nin Yıldızlı Şarkıları, Vol. 2*. כל אחד מהם, מכיל חידושים לשיריה של טילבה, שבוצעו בידי מיטב האמנים הטורקיים המצליחים ביותר, כמו סימגה, אירם דריג'י, אג'ה סצ'קין, דריה אולו ואליינה טילקי.

בנוסף לכך, זכה אלבום המחווה להצלחה חסרת תקדים, כאשר נמכר בלמעלה מ-400,000 עותקים בטורקיה בלבד.

## רקע והפקה
בשנת 2018, נהגה הרעיון להקליט אלבום מחווה עבור הזמרת-יוצרת הטורקייה יילדיז טילבה, שנחשבת לאחת מהאמניות המצליחות והאהובות ביותר בכל הזמנים. האלבום מכיל את מיטב שיריה ולהיטיה של טילבה, בביצוע מחודש של אמנים טורקיים שונים, וטילבה עצמה הקליטה את השיר "Taraf", שנכלל באלבום גם כן.

שניים מהשירים הבולטים ביותר שהוקלטו מחדש הם "Yalnız Çiçek" של אליינה טילקי ואמרה קאראדומן ו-"Vuracak" של מרווה אזביי.

## רשימת רצועות

## נתוני מכירות

## קישורים חיצוניים

## הערות שוליים

קטגוריה:אלבומי אוסף בטורקית
הרי הייז

**הרי הייז** או **הרי ויל הייז** (באנגלית: **Hays Mountains** או **Will Hays Mountains**) הם רכס הרים גדול, הכולל מספר רב של הרים ופסגות בהרי המלכה מוד, בשטח חסות רוס, שבאנטארקטיקה.

## גאוגרפיה
הרי הייז מתנשאים מעל הרכס המפריד בין קרחון אמונדסן וקרחון סקוט.

הרכס משתרע בין הר ת'ורן שמצפון-מערב, ועד הר דיץ שמדרום-מזרח.

### אתרי הרכס

אתרי הרכס הם:
הרים: הר אסטור, הר ארמסטרונג, הר בורקיק, הר דיץ, הר סולסברי והר פגמטייט
קרחונים: קרחון סקוט וקרחון ברטלט.

## היסטוריה
### גילוי ומיפוי ההרים

ההרים התגלו על ידי אדמירל משנה ריצ'רד א. בירד בטיסתו אל הקוטב הדרומי שנערכה בין ה-28 וה-29 בנובמבר 1929.

ההרים מופו באופן חלקי על ידי המחלקות הגאולוגיות של משלחת בירד לחקר אנטארקטיקה שנערכו בשנים 1929 ו-1934.

### מקור השם

שמם של ההרים ניתן להם על ידי ריצ'רד בירד.

ההרים נקראו על שמו של ויל ה. הייז (Will H. Hays), ראש איגוד מפיקי הקולנוע ומפיצי סרטי הקולנוע של ארצות הברית.

## לקריאה נוספת

• Damien Gildea, **[https://books.google.co.il/books?id=TrHtBgAAQBAJ&pg=PT202&lpg=PT202&dq=%22Hays+Mountains%22&source=bl&ots=g8gi7CjsuE&sig=ACfU3U2k0lzNPpMpVecmB6M4K967Q4-pHQ&hl=en&sa=X&ved=2ahUKEwjniLye-MrpAhXSoVwKHVt7BXoQ6AEwA3oECAkQAQ#v=onepage&q=%22Hays%20Mountains%22&f=false Mountaineering in Antarctica: complete guide: Travel guide]**

## קישורים חיצוניים

* הרי הייז באתר הסקר הגאולוגי של ארצות הברית
* הרי הייז באתר הגאזט האנטארקטי של ממשלת אוסטרליה
* הרי הייז באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מהרי הייז לאתרים סמוכים

## הערות שוליים

הייז
הייז
הייז
מוצא (גאוגרפיה)

[ממוזער|[בניאס (אתר ארכאולוגי)|מערת הבניאס מוצאו של נחל חרמון]]
**מוצא** (או **מקור**) של נהר או נחל או קרחון הוא מונח גאוגרפי המתאר את מקום המרוחק ביותר בנהר או בנחל או בקרחון משפך הנהר אל מקווה מים (ים או אגם), או אל נהר או נחל או קרחון אחר.

## הגדרה
[שמאל|ממוזער|אבן ליד קריסולו שבאיטליה, עליה כתוב: "כאן נולד [פו (נהר)|נהר פו" (היינו – זה מוצאו של נהר פו)]]

הסקר הגאולוגי של ארצות הברית מגדיר "אורכו של נהר" הוא המרחק בין שפכו של מוביל מים (כגון נהר/נחל/ או גוף מים אחר) לבין ראשיתו של הגוף המים. לעיתים מתייחסים למוביל מים יובלי כחלק מאורכו של מוביל המים, ומתייחסים למוצאו של היובל כאל מוצאו של גוף מים (אשר מבנה את שמו במקום בו נשפך מוביל המים אל תוך מוביל המים (ראו יובל).

הגדרה אחרת מזהה את מוצא הנהר במקום המרוחק ביותר מהשפך, באגן ההיקוות שממנו המים זורמים בעת כלשהי במהלך השנה (האופן קבוע), או, לחלופין, כמו הנקודה הרחוקה ביותר בהם המים זורמים (מיד פעם, ולו פעם בשנה) – הגדרה חלופית זו מתחייחסת גם לנקודה הרחוקה ביותר באגן ההיקוות, גם אם מדובר בנחל יבש בו הזרימה היא במועד מסוים בשנה. הגדרה חלופית זו משמשת את מכון הסמית'סוניאן, ואת נשיונל ג'יאוגרפיק.

## ראו גם
* הידרולוגיה
* מעיין
* באר מים

## לקריאה נוספת

• Mike T. Furse, Daniel Hering, Karel Brabec, Andrea Buffagni, Leonard Sandin, Piet F.M. Verdonschot, Editors, **[https://books.google.co.il/books?id=JbfLv82wZeoC&pg=PA34&lpg=PA34&dq=river+source+definition&source=bl&ots=TrowWnVztM&sig=ACfU3U14mJ_hcllDHHLRINgZ3as-LVqoYA&hl=en&sa=X&ved=2ahUKEwjFiKbl8crpAhUBi1wKHbRYDHg4ChDoATAIegQIBxAB#v=onepage&q=river%20source%20definition&f=false The Ecological Status of European Rivers: Evaluation and Intercalibration of Assessments Methods]**, P 34

## קישורים חיצוניים

* חלקי הנהר 

## הערות שוליים

קטגוריה:נהרות
קטגוריה:גופי מים
קטגוריה:הידרולוגיה
קטגוריה:צורות נוף פלוביאליות
כיפת האסקי

**כיפת האסקי** (באנגלית: **Husky Dome**) היא כיפת שלג, בהרי המלכה מוד, באזור חוף דופק של שטח חסות רוס, שבאנטארקטיקה.

הכיפה היא הנקודת הגבוהה ביותר של רמת האסקי;

גובהה של הכיפה 3,580 מטרים מעל פני הים.

הכיפה ממוקמת בין מוצאם של קרחון ברנדאו, וקרחון רמזי.

## היסטוריה
### מקור השם

שמה של הכיפה ניתן לה על ידי הוועדה המייעצת לשמות אנטארקטיים.

הכיפה נקראת על שם כלבי ההאסקי באמצעותם הגיעו החוקרים מטעם משלחת הסקר הגאולוגי האנטארקטי של ניו זילנד (אשר חקרה את האזור בעונת המחקר (הקיץ האנטארקטי) 1961–1962, אל הרמה.

## קישורים חיצוניים
* כיפת האסקי באתר הסקר הגאולוגי של ארצות הברית
* כיפת האסקי באתר הגאזט האנטארקטי של ממשלת אוסטרליה
* כיפת האסקי באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מכיפת האסקי לאתרים סמוכים
* כיפת האסקי באתר peakbagger

## הערות שוליים

האסקי
האסקי
מרווה אזביי

**מרווה אזביי** (בטורקית: **Merve Özbey**; נולדה ב-18 ביולי 1988) היא זמרת-יוצרת טורקייה. בשנת 2018, הוציאה את השיר "Vuracak", שהפך לאחד מהשירים הטורקיים המצליחים והנצפים ביותר בכל הזמנים, תוך שצבר למעלה מ-145 מיליון צפיות ביוטיוב.

אזביי הוציאה שני אלבומי מוזיקה מצליחים, Yaş Hikayesi ו-Devran.

## חיים וקריירה
במרץ 2014, יצא השיר "Duman", ביחד עם ארדם קיניי. השיר זכה להצלחה נאה, תוך שאזביי הוציאה את "Helal Ettim", עם קיניי גם כן. לאחר מכן, הוציאה את הלהיט "Yaş Hikayesi", ביחד עם קליפ נלווה שצבר למעלה מ-65 מיליון צפיות. הלהיט הגיע למקום השני במצעד טורקיה טופ 20. השיר "Topsuz Tüfeksiz", שיצא בסמוך לכך, זכה להצלחה גם כן. במאי 2016, הוציאה את "Vicdanın Affetsin", שזכה להצלחה מתונה. לפני צאת השיר, יצא אלבום הבכורה שלה, Yaş Hikayesi. ב-31 במאי 2017, שיתפה פעולה שוב עם קיניי, בשיר "Boynun Borcu".

ב-11 ביולי 2018, הוציאה את להיטה הגדול ביותר "Vuracak", שזכה להצלחה בינלאומית. השיר נכלל באלבום המחווה, Yıldız Tilbe'nin Yıldızlı Şarkıları. באותו האלבום, השתתפו אמנים כמו אליינה טילקי, אירם דריג'י, אג'ה סצ'קין, גולשן, דריה אולו וסימגה. בדצמבר 2018, הוציאה את "Hani Bizim Sevdamız". הקליפ של השיר צבר למעלה מ-38 מיליון צפיות והפך לאחד מהנצפים ביותר של אזביי באותה השנה. ב-24 במאי 2019, הוציאה את "Tebrikler", שזכה להצלחה בטורקיה. בספטמבר באותה השנה, הוציאה בשידור חי את השיר "Yaramızda Kalsın", שזכה להצלחה. באותו היום, יצא השיר "Kül", על ידי חברת התקליטים דואן מיוזיק קומפני. השיר נכלל באלבומה השני, Devran.

## דיסקוגרפיה
### אלבומי אולפן
* 2015: *[[Yaş Hikayesi]]*
*2019: *[[Devran]]*

### מיני-אלבומים
* 2013: *[[Aşk'a Emanet]]*

### סינגלים
*2013: "Helal Ettim" (ביחד עם ארדם קיניי)
*2014: "Duman" (ביחד עם ארדם קיניי)
*2015: "Yaş Hikayesi"
*2015: "Topsuz Tüfeksiz"
*2016: "Vicdanın Affetsin"
*2017: "Boynun Borcu"
*2018: "Vuracak" (מתוך *[[Yıldız Tilbe'nin Yıldızlı Şarkıları]]*)
*2018: "Hani Bizim Sevdamız"
*2019: "Tebrikler"
*2019: "Yaramızda Kalsın"
*2019: "Kül"
*2021: "Yerle Yeksan"
*2021: "Kendine Dünya"
*2021: "Durum Çok Acil" (ביחד עם סינאן אקצ'יל מוסטפא ג'ג'לי)

## קישורים חיצוניים
* 

## הערות שוליים

קטגוריה:זמרות פופ טורקיות
קטגוריה:זמרות טורקיות
קטגוריה:זמרות-יוצרות טורקיות
קטגוריה:בוגרי האוניברסיטה הטכנית באיסטנבול
קטגוריה:טורקיות שנולדו ב-1988
Vuracak

"**Vuracak**" (באנגלית: "**Will Hit You**"; ובעברית: **יַכֶּה בְּךָ**) הוא שיר שהוקלט על ידי הזמרת-יוצרת הטורקייה מרווה אזביי, מתוך אלבום המחווה ליילדיז טילבה,  (2018). הוא יצא לאור ב-11 ביולי 2018, בהוצאת חברת התקליטים אוזדמיר מיוזיק, כסינגל מתוך האלבום.

השיר הגיע למקום הראשון בטורקיה טופ 20.

## רקע וכתיבה
השיר נכתב במקור על ידי יילדיז טילבה עצמה, בדומה לשאר שיריה, והוא הופק מחדש על ידי אוזדמיר מיוזיק. "Vuracak" הוקלט מחדש על ידי מרווה אזביי בשנת 2018, כחלק מתוך הפרויקט המוזיקלי *[[Yıldız Tilbe'nin Yıldızlı Şarkıları]]*, בו הוקלטו שיריה של טילבה מחדש, בידי שלל אמנים טורקיים מצליחים.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-30 מיליון השמעות.

## וידאו קליפ
הווידאו קליפ הנלווה של "Vuracak" הועלה ליוטיוב ב-11 ביולי 2018, ביום יציאתו של השיר כסינגל. בתחילתו, ניתן לראות את אזביי, כשהיא לבד בחושך ובידה גפרור בוער. בהמשך לכך, ניתן לראותה כשהיא משחקת בלהבה של הגפרור, תוך שהיא מתחילה לבצע את השיר ומזיזה את הגפרור מצד לצד.

לאורכו של הקליפ, ניתן לראות את אזביי בשתי סצנות מנוגדות: האחת, כשהכול מסביבה נשרף ובוער והשנייה, כשהכול מסביבה מוצף במים. הקליפ צבר למעלה מ-190 מיליון צפיות ונחשב לאחד מהקליפים הטורקיים הנצפים ביותר בכל הזמנים ולקליפ הנצפה ביותר של אזביי.

ביממה אחת, הצליח הקליפ לצבור למעלה מ-1.6 מיליון צפיות, דבר שהופך אותו לאחד מהקליפים הטורקיים הבודדים בהיסטוריה שעשו זאת.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1995
קטגוריה:סינגלים מ-2018
קטגוריה:שירי יילדיז טילבה
קטגוריה:שירי מרווה אזביי
קטגוריה:שירים בטורקית
קטגוריה:שירים שנכתבו על ידי יילדיז טילבה
קטגוריה:שירים על הצתה
קטגוריה:שירים על כאב לב
תומפסון קאפר

סר **תומפסון קאפר** (באנגלית: **Thompson Capper**; 20 באוקטובר 1863 – 27 בספטמבר 1915) היה מייג'ור גנרל בריטי, מפקד דיוויזיה בחזית המערבית במלחמת העולם הראשונה, אשר נהרג במהלך קרב לוס.

## ביוגרפיה
### ראשית חייו
קאפר נולד ב-20 באוקטובר 1863 לוויליאם ושרה קאפר (לבית קופלנד). ויליאם קאפר היה עובד מדינה בשירות המדינה בבנגל ושרה הייתה בתו של התעשיין ויליאם קופלנד. תומפסון ואחיו הבכור ג'ון נולדו בלאקנאו אך בגיל צעיר נשלחו לאנגליה לצורך השכלתם. קאפר למד במכללה הצבאית המלכותית בסנדהרסט, ובשנת 1882 הוסמך כלוטננט משנה ברגימנט מזרח לנקשייר.

### קריירה צבאית
ב-22 באפריל 1891 הוא הועלה לדרגת קפטן, ולאחר מכן למד במכללת מטה לפני שהועבר עם יחידתו להודו. בשנת 1895 צורף הגדוד שלו לכוח שנשלח לגבול הודו-אפגניסטן כדי להקל על כוח בריטי לכוד בציטרל. שלוש שנים מאוחר יותר הוא שוב היה בפעולה כיועץ ליחידה מצרית של הצבא האנגלו-מצרי תחת הוריישו קיצ'נר שהתקדמה במורד הנילוס במערכה האחרונה של המלחמה המהדית. במהלך פעולות אלו השתתף קאפר בקרב אטברה והיה עם הכוח שנלחם בקרב אומדורמן שהגיע לשיאו. הוא זכה לקידום לדרגת מייג'ור ב-16 בנובמבר 1898.

בשנה שלאחר מכן, 1899, קאפר ורגימנט שלו שוב פעלו באפריקה, והועברו לדרום אפריקה לשרת במלחמת הבורים השנייה. שם מילא קאפר את תפקידו בהצטיינות במשך שלוש השנים הבאות, והוא נשאר בדרום אפריקה ועסק במבצעי גרילה נגד כוחות הבור עד שביתת הנשק במאי 1902. במהלך המלחמה הוא הועלה לדרגת לוטננט קולונל, ועוטר בעיטור אות השירות המצוין (DSO).

לאחר שובו, מונה קאפר לקצין מטה בקורפוס ה-1 במחנה אלדרשוט, וב-11 בדצמבר 1904 הוא הועלה לדרגת קולונל. לאחר מכן הועבר למכללה לפיקוד ומטה, כוויתה בהודו כמפקד המכללה. בשנת 1906 הועלה לדרגת בריגדיר, ובשנת 1908 התחתן עם ויניפרד מרי, ממנה נולד לו בן אחד. בשנת 1910 הוכרה עבודתו במכללה על ידי קבלת תואר עמית מסדר האמבט (CB) לכבוד יום הולדתו של המלך. בשנת 1911 הועבר קאפר מהודו לאירלנד, שם פיקד על חטיבת הרגלים ה-13 עד 1913. הוא חזר לאירלנד זמן קצר לאחר מכן. בעקבות תקרית קורחה, והחליף את חברו יוברט גוף. בתחילת 1914 מונה קאפר למפקח יחידות הרגלים, אולם עם פרוץ מלחמת העולם הראשונה באוגוסט 1914 הוא הועלה לדרגת מייג'ור גנרל ומונה למפקד הדיוויזיה ה-7, שנשלחה לחזית המערבית.

### מלחמת העולם הראשונה
הדיוויזיה ה-7 הורכבה מחיילים סדירים ששבו מרחבי האימפריה הבריטית, ובתחילה נשלחה לאנטוורפן לסייע לכוחות הצבא הבלגי, אולם נסוגה לאחר כניעת העיר ולחמה בקרב איפר הראשון, שם ספגה אבדות כבדות. לאחר מכן הוחלפה הדיוויזיה על ידי דיוויזיות מצבא קיצ'נר והצבא הטריטוריאלי, ובמהלך תקופת המנוחה נפצע קאפר באורח קשה מהתפוצצות רימון יד ונשלח לאנגליה עד החלמתו ביולי 1915. בספטמבר 1915 לחמה הדיוויזיה בקרב לוס, וב-26 בספטמבר נפצע קאפר מירי צלף והוא מת למחרת בתחנת האיסוף.

## קישורים חיצוניים

קטגוריה:החזית המערבית במלחמת העולם הראשונה: אישים
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:מסדר האמבט: עמיתים
קטגוריה:מעוטרי אות השירות המצוין
קטגוריה:בוגרי המכללה הצבאית המלכותית בסנדהרסט
קטגוריה:גנרלים בריטים במלחמת העולם הראשונה
קטגוריה:אנשי צבא בריטים שנהרגו במלחמת העולם הראשונה
קטגוריה:בריטים שנולדו ב-1863
קטגוריה:בריטים שנפטרו ב-1915
איילמר האלדיין

**סר ג'יימס איילמר לוות'ורפ האלדיין** (באנגלית: **Sir James Aylmer Lowthorpe Haldane**; 17 בנובמבר 1862 - 19 באפריל 1950) היה גנרל הצבא הבריטי ממוצא סקוטי.

## ביוגרפיה
### ראשית חייו
האלדיין נולד לד"ר דניאל ראת'רפורד האלדיין ואשתו שרלוט אליזבת מבית לות'ורפ, והיה נצר ממשפחה של אריסטוקרטים סקוטיים מכובדים, הממוקמים בגלניגלס. הוא היה בן דודו של ריצ'רד האלדיין, ויקונט האלדיין הראשון, שר המלחמה 1905–1912, שהיה אחראי על רפורמות האלדיין.

בספטמבר 1882, לאחר שלמד באקדמיה באדינבורו ובמכללה הצבאית המלכותית, סנדהרסט, האלדיין הוסמך כקצין בריטי ברגימנט ההיילנדים גורדון. ב-18 בפברואר 1886 הועלה לדרגת לוטננט, וב-8 באפריל 1892 הועלה לדרגת קפטן.

בין 1894 ל-1895, האלדיין היה חלק מכוח השדה וזיריסטן והשתתף במשלחת צ'יטרל. הוא נשלח כדי למגר את מרד אפרידיס במערכה בטירה בשנתיים הבאות (1897–1898), קיבל את אות השירות המצוין (DSO) ב-20 במאי 1898, ומאוחר יותר באותה שנה מונה לשלישו של מפקד הודו המזרחית. האלדיין לחם במלחמת הבורים השנייה בדרום אפריקה, שם נלקח כשבוי. בעודו כלוא בפרטוריה, הוא תכנן את הבריחה שהפכה את וינסטון צ'רצ'יל למפורסם. האלדיין לא הצליח להימלט באותו זמן ובהמשך התלונן על חוסר היחס של צ'רצ'יל לאלה שהיו צריכים לברוח אתו. עם זאת, אחר כך הצליח האלדיין בבריחתו שלו.

האלדיין מונה לתפקיד קצין מטה במחלקת המודיעין במשרד המלחמה ב-27 ביוני 1901, הועלה לדרגת מייג'ור ב-23 ביולי 1902, וקיבל דרגת ייצוג של לוטננט קולונל למחרת. הוא היה נספח צבאי עם הצבא היפני הקיסרי מיולי 1904 עד ספטמבר 1905 במהלך מלחמת רוסיה-יפן, וליווה כוחות יפניים למנצ'וריה.

ב-16 במרץ 1906 הוא קיבל את תואר עמית מסדר האמבט, וב-29 באוקטובר 1906 הועלה לדרגת קולונל. בשנים 1906–1909 שימש כעוזר מנהל המודיעין הצבאי. ב-1 באוקטובר 1909 קודאלדאן הועלה לדרגת בריגדיר, ובשנת 1910 מונה למפקד חטיבת הרגלים ה-10.

### מלחמת העולם הראשונה ואחריתו
האלדיין לחם במלחמת העולם הראשונה ובמהלך קרב איפר הראשון מונה למפקד הדיוויזיה ה-3, אז חלק מחיל המשלוח הבריטי. הוא קיבל פיקוד על הקורפוס ה-6 בצרפת בשנת 1916, ופיקד עליו עד סוף המלחמה.

לאחר מלחמת העולם הראשונה מונה האלדיין למפקד הכללי במסופוטמיה בשנת 1920 ונשאר בתפקיד זה עד שנת 1922. הוא פרש מהצבא בשנת 1925, ומת ב-19 באפריל 1950 בביתו בלונדון.

## לקריאה נוספת

* 
* 
* 


## קישורים חיצוניים

* 

## הערות שוליים

קטגוריה:אישים במלחמת רוסיה–יפן
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מסדר האמבט: אבירים וגבירות מפקדים
קטגוריה:בוגרי המכללה הצבאית המלכותית בסנדהרסט
קטגוריה:מעוטרי אות השירות המצוין
קטגוריה:גנרלים בריטים במלחמת העולם הראשונה
קטגוריה:נספחים צבאיים בריטים
קטגוריה:בריטים שנולדו ב-1862
קטגוריה:בריטים שנפטרו ב-1950
לואי נופי

**לוּאַי נוּפִי** (נולד ב-14 בינואר 1985) הוא שחקן קולנוע, תיאטרון וטלוויזיה ערבי-ישראלי.

## ראשית חייו
נופי גדל והתחנך בנצרת, ישראל, בן הזקונים למשפחה ערבית-נוצרית שיושבת בעיר כ-14 דורות. לאביו עסק לתיקון רעפים, אמו עקרת בית.

חוג התיאטרון בבית הספר הוביל אותו לעזוב בגיל 18 לתל אביב, כדי ללמוד משחק בבית צבי.

## קריירה
זמן קצר לאחר שסיים את לימודיו בשנת 2007, לוהק לתפקיד בסרטו של ערן ריקליס "עץ לימון", והופיע מאז בסדרות רבות, כגון "עספור", "דיג", "מטומטמת", "עבודה ערבית", "מזרח תיכון מרכז" ו"תמרות עשן".

בעקבות השתתפותו בסדרה "זגורי אימפריה", החל לקבל זימון לאודישנים להפקות נוספות. הוא גילם דמויות בסרטים "להישאר בחיים", "עלטה", "רוק בקסבה", ו"ערבים רוקדים - זהות שאולה".

הוא התפרסם גם בגילום דמויות בסרטים "בקבוק בים של עזה" ו"תחת אותה אש" בבימויו של סאמח זועבי, שליהק אותו גם לסרטו "איש ללא סלולרי". הוא הופיע גם בסרט קצר משנת 2009 בבימויו של יחזקאל לזרוב, "לשביה". השתתף גם בסרט "Pink Subaru" בבימויו של הבמאי היפני קזויה אוגאווה, ובסרט "Miral" בבימויו של ג'וליאן שנאבל.

בשנת 2015 שיחק בסדרה "התסריטאי" של סייד קשוע, בסדרה המוזיקלית "אטלנטיקה" גילם את מועמר, לוהק לתפקיד מרכזי בסדרה הקומית "השוטר הטוב" בתור רזי ג'מאלי, והשתתף בתפקיד משנה גם במיני-סדרה "שטוקהולם".

משנת 2015 החל להופיע בהפקות בינלאומיות שונות, כולל בסדרות "ההבטחה", "הרודן" ובסרטי הקולנוע "בנו של האחר" ו-"Holy Lands" משנת 2019.

בשנת 2018 ו-2019 הופיע בשתי עונות של הסדרה הקומית "שב"ס" מבית כאן 11 בתפקיד - פייסל, אסיר המפיק פודקסט בכלא, זאת כחלק מהחבורה של האסירים הביטחוניים היושבים בתא משותף בכלא ענבים.

בשנת 2020 דובב בקולו את אלי כהן במהלך משפטו, בסרט התיעודי מבית כאן 11, "לוחם 566 - הסיפור שלא סופר על אלי כהן". באותה שנה החל להצטלם לסרט הקומי "Gaza Weekend".

ביוני 2020 החל לשחק בעונה השלישית של סדרת הנוער "התחנה". השתתף גם בסדרה הקומית "הנחלה" בערוץ קשת 12 בתפקיד פאדי.

הוא השתתף בהצגה "הדור השלישי", בתיאטרון הבימה וגילם בהצגה "אלף לילה ולילה" בבימויו של נורמן עיסא.

ב-2022 שיחק בעונה הרביעית של "פאודה" בתפקיד עאדל טוואלבה. באותה שנה שיחק בסרט הדרמה-קומי הבריטי-פלסטיני "סוף שבוע בעזה" (אנ') של הבמאי יליד נצרת - באסיל חליל; שם גילם את עימאד.

ב-2023 שיחק בסדרה "שמים אדומים" בערוץ רשת 13.

בשנת 2025 שיחק בסדרה "רשת מרגלים" בתפקיד נאג'ר, ובסדרה "נוטוק" ששודרה בערוץ קשת 12, שם שיחק בתפקיד נעים, רופא השיניים.

## קישורים חיצוניים

* 

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקנים ערבים ישראלים
קטגוריה:בוגרי בית צבי
קטגוריה:ערבים נוצרים ישראלים
קטגוריה:נצרת: אישים
קטגוריה:מהגרים מישראל לארצות הברית
קטגוריה:ישראלים שנולדו ב-1985
ברנרד ס. גארט

**ברנרד ס. גארט האב** (19 בספטמבר 1925 - 9 בספטמבר 1999) היה איש עסקים, משקיע ובנקאי אפרו-אמריקני. היה האדם השחור הראשון בארצות הברית שהחזיק בבעלותו בנק.

## ראשית חייו וחינוך
גארט נולד בויליס, שבטקסס. הוא סיים כיתה י"א ביוסטון, טקסס ונשא לאשתו הראשונה את יוניס. נולד להם בן, ברנרד גארט הבן.

## קריירה
גארט התחיל וניהל עסק בתחום הניקיון בטקסס. בשנת 1945 המשפחה עברה לקליפורניה ושם גארט הקים עסק אחר בתחום הניקיון ועסק לאיסוף נייר.

כשגארט רצה לקנות בניין דירות בשכונה לבנה בלוס אנג'לס, הוא ביצע עסקה עם הבעלים, מר בארקר, אשר יחד עם בנק הלווה לגארט כסף לשיפוץ יחידות הדיור. גארט הצליח להשכיר את היחידות לתושבים שחורים ולהחזיר את ההלוואות. הוא ובארקר הקימו שותפות בהשקעה בנדל"ן.

בשנת 1954 היה גארט שווה 1.5 מיליון דולר. הוא הציע עסקה לג'ו מוריס, בעלים שחורים של שני מועדוני לילה, לרכוש את תאגיד בניין הבנקאים, הנחשב לבניין הגבוה ביותר בלוס אנג'לס. הם הצליחו בכך שהעסיקו גברים לבנים להיות הפנים של המיזם שלהם ונראה שהם אלה שניהלו את פעילותם בעוד שלמעשה גארט ומוריס היו הבעלים והמפעילים בפועל של הנכסים.

עם מוריס המשיך גארט לרכוש שני בנקים בטקסס. סיפורם הפך לסרט ששודר בשנת 2020, הבנקאי. הסרט מתעד כיצד שניהם תרמו לשבירת מחסומי הצבע בענפי הנדל"ן והבנקאות, להקל על שילוב שכונות ולאפשר לאפרו-אמריקאים לממן בתים ועסקים, הזדמנויות שנמנעו מהם בשל הגזענות השלטת ונוהלי בנקאות בארצות הברית של אותה תקופה.

## הערות שוליים

קטגוריה:אמריקאים ילידי טקסס
קטגוריה:אפרו-אמריקאים
קטגוריה:בנקאים אמריקאים
קטגוריה:אנשי עסקים אמריקאים
קטגוריה:פעילים חברתיים אמריקאים
קטגוריה:אמריקאים שנולדו ב-1925
קטגוריה:אמריקאים שנפטרו ב-1999
סמואל לומקס

**סמואל לומקס** (באנגלית: **Samuel Lomax**; 2 באוגוסט 1855 – 10 באפריל 1915) היה לוטננט גנרל בריטי, מפקד דיוויזיה בחזית המערבית במלחמת העולם הראשונה, אשר נפצע קשה במהלך קרב איפר הראשון ומת כעבור תקופה קצרה מפצעיו.

## ביוגרפיה
### ראשית חייו
לומקס נולד ב-2 באוגוסט 1855 לתומאס ומרי הלן לומקס מפארק גרוב יוקספורד, סאפוק, וביוני 1874 הצטרף לרגימנט ה-90 הסקוטי. בשנת 1877 נסע עם הגדוד לדרום אפריקה והשתתף במלחמות הקוסה, ובשלב האחרון של מלחמת הזולו ב-1878. עם שובו לבריטניה עם הגדוד שלו לומקס הועלה לדרגת קפטן בעקבות הרפורמות בקארדוול ששילבו את הגדוד שלו ברגימנט הרובאים הסקוטיים בשנת 1881. יחידתו לא נקראה לשירות בהודו או במלחמת הבורים והוא לא ראה פעולה נוספת במשך 36 שנה. הוא הועלה לדרגת מייג'ור בשנת 1886, לוטננט קולונל בשנת 1897, וקולונל בשנת 1901. בתחילת 1902, הוא הועבר לתפקיד מטה בקורפוס ה-2, ובשנת 1904 מונה למפקד חטיבה 10. הוא הועלה לדרגת מייג'ור גנרל בשנת 1908, ובשנת 1910 מונה למפקד הדיוויזיה הראשונה. בסוף יולי 1914 קיבל הודעה כי לא יועסק עוד בגלל גילו המתקדם וחוסר הניסיון הצבאי, אולם עם פרוץ מלחמת העולם הראשונה באוגוסט אותה שנה בוטלה ההודעה והוא נשלח עם הדיוויזיה לצרפת.

### מלחמת העולם הראשונה
לומקס פיקד על הדיוויזיה ה-1 במהלך קרב מונס, הקרב הראשון על המארן והקרב הראשון על האן, וב-19 באוקטובר הועלה לדרגת לוטננט גנרל והובטח לו כי ימונה למפקד קורפוס. לומקס פיקד על הדיוויזיה במהלך קרב איפר הראשון, וב-31 באוקטובר נפצע קשה מהתפוצצות פגז במפקדתו. הוא פונה בחזרה לבריטניה, וב-10 באפריל 1915 מת בשנתו בבית החולים בלונדון.

קטגוריה:החזית המערבית במלחמת העולם הראשונה: אישים
קטגוריה:גנרלים בריטים במלחמת העולם הראשונה
קטגוריה:אנשי צבא בריטים שנהרגו במלחמת העולם הראשונה
קטגוריה:בריטים שנולדו ב-1855
קטגוריה:בריטים שנפטרו ב-1915
טויוטה סאי

**טויוטה סאי** (ביפנית : **トヨタ**, באנגלית: **Toyota Sai**) היא מכונית סלון בעלת הנעה היברידית מתוצרת יצרנית הרכב היפנית **[[טויוטה]]**, אשר יוצרה בין השנים 2017–2009 ב-יפן.

## "טויוטה סאי"

* דגם "טויוטה סאי" שווק מ-20 באוקטובר 2009
* בחודש הראשון לאחר הצגת הדגם "טויוטה סאי" היצרן קיבל 14,000 הזמנות לדגם
* 4 דלתות.
* 5 נוסעים.
* מנוע קדמי : מנוע בנזין + מנוע חשמלי סינכרוני
* סוג הנעה: הנעה קדמית 4x2.
* סוללה : סוללת ניקל מתכת-הידריד
* קיבולת מכל דלק - 55 ליטר.
* תאוצה בין 0–100 קמ"ש היא 8.8 שניות.

## גלריה

קובץ:Toyota Sai 001.JPG | "טויוטה סאי", שנת 2009
קובץ:Toyota Sai 003.JPG | "טויוטה סאי", שנת 2009
קובץ:2009 Toyota SAI 01.jpg | "טויוטה סאי", שנת 2009
קובץ:2009 Toyota SAI 02.jpg | "טויוטה סאי", שנת 2009
קובץ:2009 Toyota SAI 03.jpg | "טויוטה סאי", שנת 2009 - מבט לתא הנהג ולוח מחוונים
קובץ:2013 Toyota SAI 01.jpg | "טויוטה סאי", שנת 2013
קובץ:2013 Toyota SAI 02.jpg | "טויוטה סאי", שנת 2013
קובץ:Toyota Sai, Bangladesh. (41238200642).jpg | "טויוטה סאי"
קובץ:Toyota Sai, Bangladesh. (39049045695).jpg | "טויוטה סאי"
קובץ:Toyota SAI G"Viola" (DAA-AZK10-BEXSB) rear.jpg | "טויוטה סאי"
קובץ:TOYOTA SAI AZK10 2013MC 01.jpg | "טויוטה סאי", שנת 2013


## ראו גם
* טויוטה

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מכוניות סלון
קטגוריה:מכוניות היברידיות
קטגוריה:דגמי מכוניות שהושקו ב-2009
סאי
קטגוריה:כלי רכב יפניים
איש צעיר עם חצוצרה

**אדם צעיר עם חצוצרה** (באנגלית: **Young Man with a Horn**) הוא סרט דרמה מוזיקלי אמריקאי משנת 1950 בבימויו של מייקל קורטיז עם קירק דאגלס, לורן באקול, דוריס דיי והוגי קרמייקל בתפקידים הראשיים.

התסריט מתבסס על הרומן "איש צעיר עם חצוצרה" מאת דורותי בייקר  (1938) המתבסס באופן רופף על חייו של נגן הקורנט ביקס ביידרבק.

המלחין והפסנתן הוגי קרמייקל מופיע בסרט כפסנתרן, שחקן וסיידקיק. הוא הכיר את ביקס ביידרבק והופיע אתו.

את פרקי הנגינה של קירק דאגלס מנגן החצוצרן הנודע הארי ג'יימס.

## תקציר העלילה
ריק מרטין (קירק דאגלס) מתאהב במוזיקת ג'אז ובנגינה בחצוצרה מאז שהיה ילד קטן. הוא רכש חצוצרה בעזרתו של נגן החצוצרה ארט האזרד (חואנו הרננדז) שלימד אותו את סודות הנגינה והטכניקה בכלי זה.

כעת הוא בוגר ומוצא עבודה בתזמורתו של ג'ק צ'נדלר (וולטר ריד) שם הוא פוגש את הזמרת ג'ו ג'ורדן (דוריס דיי) ואת פסנתרן הג'אז "סמוק" (הוגי קרמייקל). שניים מכירים בכישרונו של ריק שמתקשה לנגן בתזמורת ריקודים עם כללי נגינה נוקשים ומרבה לאלתר על החצוצרה, דבר שמביא לפיטוריו.

ג'ו מסדרת לו עבודה בתזמורת ביג בנד בניו יורק ומכירה לו את חברתה איימי נורת' (לורן באקול). איימי היא מתמחה בפסיכיאטריה, אכולה בבעיות נפשיות לאחר שאימה התאבדה ומעדיפה מוזיקה קלאסית ונגינה של שופן על פני ג'אז. למרות זאת ריק נמשך אליה והם מתחתנים.

הנישואים אינם מוצלחים והם רבים כל הזמן. ריק מתחיל לשתות אלכוהול, להיפגש פחות עם עמיתיו הנגנים ואיכות נגינתו יורדת.

ארט נפגש איתו בבית קפה ומנסה לשווא לעודד אותו. ביציאה מבית הקפה נפגע ארט ממכונית ומועבר לאשפוז. ריק ממהר לבית החולים אבל מסתבר שארט כבר מת. הוא נוכח בעצב בטקס האשכבה שלו בכנסייה.

בשובו הביתה אומרת לו איימי כי החליטה לעזוב את ההתמחות ולנסוע לפריז עם חברתה וכי התחתנה איתו רק כדי לחוות מה זה נישואים. היא רוצה להתגרש ובחמת זעם שוברת את תקליטיו הרבים. ריק בורח לרחובות ניו יורק שתוי, נופל ברחוב ומובא לבית מחסה לאלכוהוליסטים.

סמוק וג'ו מוזעקים למקום ומעבירים אותו לבית חולים.

בניגוד לספר ולמציאות, ריק מתאושש וממשיך להופיע עם סמוק וג'ו שמבצעים ביחד את השיר With the Song in my Heart.

## קישורים חיצוניים

* איש צעיר עם חצוצרה, באתר TCM
* סצנת הסיום של איש צעיר עם חצוצרה, באתר יוטיוב
קטגוריה:סרטי 1950
קטגוריה:סרטי האחים וורנר
קטגוריה:סרטי מייקל קורטיז
קטגוריה:סרטי קירק דאגלס
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים ביוגרפיים
קטגוריה:סרטים מוזיקליים
קטגוריה:סרטים על אלכוהוליזם
קטגוריה:סרטים המבוססים על רומנים אמריקאים
There Must Be an Angel (Playing With My Heart)

**There Must Be an Angel (Playing With My Heart)** (בעברית: **חייב להיות מלאך (שמשחק בלבי)**) הוא שירם של ההרכב הבריטי יורית'מיקס. השיר יצא לאור כסינגל השני מתוך אלבומם החמישי של הצמד, "Be Yourself Tonight". השיר כולל בתוכו סולו מפוחית של הזמר האמריקאי סטיבי וונדר. השיר נחשב על פי תוצאות המצעדים לאחד המצליחים ביותר של הצמד והוא השיר היחיד שלהם שהגיע לפסגת המצעדים של אירלנד, הממלכה המאוחדת ונורווגיה.

השיר זכה לגרסאות כיסוי של אמנים רבים מכל רחבי העולם בהם בריטני מרפי, No Angels (גרסה שזכתה להצלחה במדינות דוברות הגרמנית), קיילי מינוג, לוצ'יאנו פבארוטי, פנטסטיק פלסטיק משין, מקס ראבה ופרננדה טאקאי.

## קליפ
הקליפ לשיר "There Must Be an Angel (Playing with My Heart)" בוים על ידי אדי ארנו ומארק אינוסנטי וצולם בתיאטרון ניו וימבלדון שבלונדון ביוני 1985. הקליפ מתאר את הזמנים בהם לואי השלושה עשר מלך צרפת (שגולם בקליפ על ידי דייב סטיוארט) נהנה מהופעות עם שירת מלאכים.

## רשימת השמעה
* סינגל בפורמט 7-אינץ'
# איי סייד - There Must Be an Angel (Playing with My Heart) (7″ edit) - 4:36
# בי סייד - Grown Up Girls - 4:17

* סינגל בפורמט 12-אינץ'
# איי סייד - There Must Be an Angel (Playing with My Heart) (LP version) - 5:22
# בי סייד - Grown Up Girls - 4:17

* סינגל בפורמט 12-אינץ' (ספיישל מיקס דאנס)
# איי סייד - There Must Be an Angel (Playing with My Heart) (Special Dance Mix) - 6:20
# בי סייד - Grown Up Girls - 4:17

## מצעדים
מיד לאחר יציאתו הגיע "There Must Be an Angel (Playing with My Heart)" לפסגות המצעדים. הוא הפך לסינגל היחיד של יורית'מיקס להגיע לפסגת המצעדים של הממלכה המאוחדת והגיע בנוסף למקום הראשון גם באירלנד, נורווגיה ופינלנד. השיר הגיע לעשירייה הפותחת גם באוסטרליה, אוסטריה, בלגיה, גרמניה, צרפת, הולנד, ושוודיה. במצעד הבילבורד הוט 100 של ארצות הברית סיים השיר במקום ה-22.

בישראל זכה השיר להצלחה גדולה ברדיו והגיע לצמרת מצעדי הפזמונים של רשת ג' וגלי צה"ל, שם אף הוכרז כשיר השנה במצעד הלועזי השנתי לשנת 1985. במקביל, במצעד השנתי של רשת ג' באותה שנה הוא הגיע למקום הרביעי.

בשנת 2013 לאחר הצבעה שנערכה במסגרת המגזין NME הוכרז השיר כשלישי בטובו בכל הזמנים שהגיע למקום הראשון במצעד הבריטי.

## קישורים חיצוניים

## הערות שוליים

קטגוריה:שירי יורית'מיקס
קטגוריה:שירים באנגלית
קטגוריה:שירים על מלאכים
קטגוריה:שירי סינת'-פופ
קטגוריה:שירי גוספל
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת פולידור רקורדס
קטגוריה:סינגלים בהוצאת RCA רקורדס
חוק איסור הפליית אנשים עם עיוורון המלווים בכלבי נחייה

**חוק איסור הפליית אנשים עם עיוורון המלווים בכלבי נחייה, התשנ"ג-1993** הוא חוק שקובע, בין האשר, כי אין להגביל את זכותו של עיוור המלווה בכלב נחייה להיכנס למקומות ציבוריים ולהשתמש בכל מתקן המצוי במקום, או להימנע מהעסקתו.

מטרת החוק היא להגן על כבודו וחירותו של אדם עם מוגבלות ולבסס את זכותו להשתתפות שוויונית ופעילה חברתית בכל תחומי החיים. וכן, לתת מענה הולם לצרכיו המיוחדים באופן שיאפשר לו לחיות את חייו בעצמאות מרבית.

החוק אושר בכנסת ב-19 בינואר 1993, בשם **חוק איסור הפליית עיוורים המלווים בכלבי נחייה, התשנ"ג-1993**. בתיקון לחוק משנת 2016 נעשו בחוק שינויים רבים, ובין השאר שונה שמו לשם הנוכחי.

## עיקרי החוק
החוק קובע שאין להגביל אדם עם מוגבלות מכניסה למקומות ציבוריים בגלל ליווי כלב נחייה. אין לאסור עליו להשתמש במתקנים המצויים במקום ציבורי כלשהו ואין לגבות מאדם נכה המלווה בכלב נחייה תשלום נוסף בשל היותו מלווה בכלב נחייה.

## יישום החוק והשלכותיו
כל אדם שחש כי פגעו בזכותו על פי החוק רשאי לתבוע בתביעה אזרחית את האדם, החברה או הגוף שפגעו בזכותו ויכול להימצא זכאי לפיצוי כספי ממי שפגע בו, וכן כך נפסק במספר מקרים.

## קישורים חיצוניים
* 
* 
* 
* 
* 
* 
* 
* 
* אסף פרידור, הלום קרב התבקש לצאת מהסופר פארם בגלל כלב השירות, באתר רגישות, 23 פברואר 2026

## הערות שוליים

עיוורים המלווים בכלבי נחייה
קטגוריה:הכנסת השלוש עשרה: חקיקה
חוק גיל הנישואין

**חוק גיל הנישואין, תש"י-1950** הוא חוק שנחקק על ידי הכנסת הראשונה בשנת 1950 במטרה למנוע נישואי בוסר בישראל, כאשר הנער או הנערה הם בגיל צעיר ואינם בשלים עדיין לקבל החלטה שתשפיע על מהלך חייהם. החוק קבע כי גיל הנישואים המינימלי יעמוד על גיל 17 שנים, ובדצמבר 2013 הועלה גיל הנישואים ל-18 שנים.

## החוק ומטרותיו
החוק קובע איסור נישואים מתחת לגיל 18. החוק נועד למנוע נישואים בגיל צעיר כאשר הנערים אינם מוכנים לקבל החלטה נכונה שתשפיע על עתידם. מטרה נוספת, למנוע נישואים מאילוץ. החוק נועד למנוע את תופעת השידוכים של נערים ונערות בציבור החרדי והערבי שעדיין לא סיימו את לימודיהם ונישאים בכפייה.

## היסטוריה חקיקתית

החוק המקורי, שאושר בכנסת ב-1 באוגוסט 1950, אסר לשאת ולהשיא נערה שטרם מלאו לה 17 שנים. החוק לא הגביל נישואים של נער.

בשנת 1960 תוקן החוק ונוסף לו סעיף 5 שקבע שבית משפט מחוזי רשאי להתיר נישואי נערה בשני מצבים:
* אם היא ילדה או הרתה לאיש אשר לו ברצונה להינשא.
* אם מלאו לנערה 16 שנים ולדעת בית המשפט קיימות נסיבות מיוחדות המצדיקות מתן היתר זה.
בשנת 1995, עם חקיקת חוק בית המשפט לענייני משפחה, הועברה סמכות זו לבית משפט לענייני משפחה.

בשנת 1998 תוקן החוק, וההגבלה שחלה על נישואי נערה נקבעה גם לנישואי נער. בדומה לסמכות שניתנה לבית המשפט להתיר נישואי נערה, ניתנה סמכות דומה להתרת נישואי נער.

הצעה להעלאת גיל הנישואים ל-18 באה בעקבות מחקרים שהצביעו על אחוזי גירושים גבוהים, מקרי אלימות וקשיים כלכליים. במקרים רבים ובחברות מסוימות, הנישואים נכפים על הנערות שנתפסו כרכוש המועבר מאב המשפחה לחתן המיועד. גם אם נישואי הקטינים נעשים בהסכמתם, דבר זה פוגע ביכולתם לרכוש השכלה ולהתמקצע. הצעת החוק להעלאת גיל הנישואים נוסחה כבר ב-2004 ובשנים האחרונות ניסו אחדים מחברי הכנסת לקדם את ההצעה. הצעה זו נדחתה עקב הלחצים שהפעילו נציגי הציבור החרדי, גם הממשלה סירבה לתמוך בחוק זה, בניגוד לעמדת משרד החינוך. המתנגדים העיקריים לחוק זה היו חברי הכנסת החרדים שטענו שהחוק החדש יפגע בזכויות של הציבור החרדי. בשנת 2013 תוקן החוק, וגיל הנישואים הועלה בו ל-18 שנים.

## קישורים חיצוניים

* 

## הערות שוליים

גיל
גיל הנישואין
אל תגנבו לי את התור

"**אל תגנבו לי התור**" הוא ספר ילדים מאת הסופר והעיתונאי עודה בשאראת, אשר מלווה באיוריה של בתיה קולטון. הסיפור יצא לאור על ידי כתר הוצאה לאור, בנובמבר 2018. הספר מתאים לבני שבע עד עשר, מכיל 45 עמודים והוא מנוקד.

"אל תגנבו לי את התור" מדבר על חלא, תלמידה בכיתה ב, שמחליטה יום אחד להיות עצמאית יותר ולהכין בעצמה את הכריך לבית הספר.

## תקציר העלילה
חלא, תלמידה בכיתה ב, מחליטה יום אחד להיות עצמאית יותר ולהכין בעצמה את הכריך לבית הספר. אמהּ של חלא מעודדת את הבת להתחייב לתפקיד אחראי יותר: לקנות בכל בוקר במכולת לחמניות טריות, גבינה ונקניק, וכל מה שצריך כדי להכין כריך בריא וטעים.

ההתנסות הראשונה של חלא הייתה מתסכלת, התברר לה שנוח למבוגרים להתעלם מילדה העומדת בסבלנות בתור ולקבל את מבוקשם. גם הניסיון השני לא עלה יפה, כשהגיע תורה של חלא לקבל את המצרכים נכנס למכולת שכן שהכיר אותה, החמיא לה על יופייה ומיד קיבל את מבוקשו מהמוכר כאילו חלא בכלל לא קיימת.

המחמאה - כביכול שלוותה בזלזול מתנשא הכעיסה את חלא ועוררה בה מחשבות, חלא לא מוכנה לשתוק יותר…

בסיפור, חלא מייצגת את בני גילה ומנסה להשמיע את קולם כדי שהמבוגרים יפסיקו להתעלם מהם.

## על מחבר
עוֹדֶה בִּשַׁארַאת הוא סופר ופובליציסט. מתגורר עם משפחתו בכפר יפיע. אל תגנבו לי את התור הוא ספרו הראשון לילדים.

## פרשנות של הספר
הסיפור שכתב עודה בשאראת מתרחש ביישוב ערבי. חלא ואימה ממלאות תפקיד מגדרי וחברתי חשוב, הן מסמנות עצמאות נשית, חופש דעה וחופש ביטוי כערכי חיים. עם זאת, הבעיה שחלא אינה מוכנה להשלים איתה ופועלת לפתור אינה מקומית ואינה קשורה לזהות לאומית זו או אחרת. היא מעסיקה את בני גילה של חלא באשר הם, בהיותם קבוצה מוחלשת בידי מבוגרים ותלויה בהם. הסיפור רלוונטי לחברה הישראלית הרחבה, ועשוי לעורר קוראים צעירים להשוואת ניסיונם האישי לזה של חלא והצפת סימני שאלה.

בשאראת מתמקד בתופעה הזאת כפי שילדים חווים אותה לעיתים קרובות מצד מבוגרים. לגיבורה שלו הוא ארגן מאבק פוליטי בין־דורי. זה כמעט אינו נמצא בספרות ילדים ישראלית עכשווית, שבה הקונפליקטים עם המבוגרים הם בדרך כלל פסיכולוגיים־ אישיים בתוך המשפחה. בשאראת מדגים לקוראים שיעור בסיסי ביחסי כוחות, אבל גם מספר על התקדמות והתבגרות, שפירושן לעיתים קרובות מרד בדור המבוגרים.

## הערות שוליים

קטגוריה:ספרי ילדים ונוער בעברית
מכבי ורשה

שמאל|ממוזער|250px|קבוצת כדורסל של המועדון
[250px|ממוזער|[גוטה להבי, יושבת למטה באמצע עם בנות מכבי ורשה 1928]]
**מכבי ורשה** (בפולנית: ** Żydowskie Towarzystwo Gimnastyczno-Sportowe „Makabi” w Warszawie **) היה מועדון ספורט יהודי, מהעיר ורשה שבפולין. המועדון כלל ספורטאים מענפים שונים: אתלטיקה, כדורגל, כדורמים, כדורסל, שחייה, שיט ועוד. הקבוצה הבולטת ביותר של המועדון הייתה קבוצת הכדורגל, שהורכבה מכדורגלנים יהודים.

### היסטוריה
המועדון הוקם בשנת 1915, ובשנת 1932 כלל כ-2000 ספורטאים. בתקופת מלחמת העולם השנייה והשואה בשנת 1940, בעקבות כיבוש פולין על ידי הגרמניה הנאצית הופסקה פעילות המועדון.

בשנת 2014 הוקם המועדון מחדש עם 5 מחלקות חדשות ובשנת 2017 השתתפו ספורטאיי המועדון במכביה העשרים.

בין הספורטאים הבולטים של המועדון היו: הכדורגלן יוסף קלוץ, האתלטיות מריה ריטנר, פרנקה טורצקה גוטה להבי והשחיינית וקופצת למים אוגניה פרידמן.

### אירועים והישגים של ספורט במועדון
בשנת 1928 פרשה קבוצת מכבי ורשה מאליפות ורשה בגלל אפליה בשיפוט, והוחלט לעשות מופע ראווה של קפיצות למים מגשר אלכסנדריה שעל נהר הוויסלה לעיניהם של כעשרת אלפים צופים משני צידי הנהר. במופע לקחו חלק 6 קופצים, 4 גברים ו-2 נשים, בהם היו אוגניה פרידמן ואדוארד טירמונד.

בשנת 1930 זכתה פרנקה טורצקה במדליית כסף בריצת 200 מטר באליפות פולין.

במכביה הראשונה שנערכה בתל אביב בשנת 1932 זכתה גוטה להבי ב-2 מדליות, במדליית זהב בריצת שליחות 4x100 מטר ובמדליית כסף בזריקת דיסקוס.

## קישורים חיצוניים

* 
* 

## הערות שוליים

קטגוריה:יהדות פולין
קטגוריה:פולין: מועדוני ספורט
קטגוריה:תנועת מכבי: מועדוני ספורט בתפוצות
קטגוריה:אגודות ספורט
קטגוריה:ורשה: ספורט
קטגוריה:ורשה: מועדוני כדורגל
עילאי ברזילי

**עילאי ברזילי** (נולד ב־24 באפריל 2001) הוא לוחם MMA ישראלי שמתמחה בג'ו ג'יטסו ברזילאי וזכה במספר תחרויות בינלאומיות כשהוא מייצג את ישראל.

## ביוגרפיה
ברזילי החל את קריירת ה-MMA במכון סוקו ג'ים בהרצליה, כשהוא מתמקד בעיקר בג'יו ג'יטסו ברזילאי. הוא זכה מספר פעמים בתואר אלוף ישראל לנוער בתחרויות הג'יו ג'יטסו ונכנס לנבחרת ישראל בג'יו ג'יטסו שאותה ייצג בתחרויות בינלאומיות של ארגון ה-JJIF בשנת 2018: אליפות אירופה לנוער בה זכה במדליית זהב ואליפות העולם לנוער בה זכה במדליית כסף.

עילאי החל להתאמן בשנת 2019 בלאס ווגאס ונלחם במספר קרבות MMA בארגון ה-TUFF N UFF כשהוא הישראלי הצעיר ביותר להילחם בארגון MMA בלאס ווגאס - בירת ה-MMA העולמית.

ברזילי נחשב ללוחם בעל פוטנציאל מבטיח בקרב בכירי הענף.

## הישגים
* 2018 - מדליית כסף באליפות העולם לנוער באבו דאבי (JJIF).
* 2018 - מדליית זהב באליפות אירופה לנוער בארגון ה-JJIF.
* 2018 - מדליית זהב באליפות סאו פאולו הפתוחה.
* 2019 - מדליית זהב באליפות העולם לבוגרים SJJIF בקליפורניה

## קישורים חיצוניים

## הערות שוליים

קטגוריה:לוחמי אמנויות לחימה משולבות ישראלים
קטגוריה:בוגרי תיכון הראשונים (הרצליה)
קטגוריה:ישראלים שנולדו ב-2001
מוצב ציפורן

**מוצב ציפורן** הוא מוצב של צה"ל בגבול ישראל–לבנון. המוצב ממוקם מצפון למנרה וממערב למרגליות. המוצב חולש ממערב על העיירה חולא שבדרום לבנון. סמוך למוצב נמצא קבר המיוחס לרב אשי.
## היסטוריה
בעקבות מלחמת לבנון הראשונה הוקם המוצב על פסגת הר שנאן. המוצב הוקם ברובו מעבר לקו הגבול הבינלאומי בשטח לבנון. עם השנים הפך למוצב הגדול ביותר של צה"ל על רכס רמים, תחת אחריות עוצבת חירם. המוצב אויש על ידי פלוגות מחטיבת הצנחנים וגולני לסירוגין, בדרך כלל פלוגות מסלול, צוות מיחידת הגששים, כוח טנקים, צוות של מכ"ם מסוג רמית של מערך הנ"מ, צוות של חיילות, שהפעיל מכ"ם קשת, שישב בו באופן קבוע וצוות קשת נוסף, מדלג, שהיה יוצא מהמוצב למארב גדר בנקודה סמוכה, שכן ממנה היה תמיד חשש לחדירות לתוך ישראל.

בעת הנסיגה מרצועת הביטחון הופגז המוצב על ידי החזבאללה. ב-29 במאי 2000, פוצץ צה"ל את המוצב משום שהיה ברובו ממוקם בצד הלבנוני של הגבול. המוצב נבנה מחדש, כך שכולו בשטח ישראל, כמבצר בטון בן שש קומות (שלוש מהן קומות תת-קרקעיות). בצידו הלבנוני התמקם כוח יוניפי"ל של האו"ם במטרה לשמור על השלום באזור.

במהלך מלחמת חרבות ברזל, אירעו מספר תקריות שבהן מחבלי חזבאללה ניסו לפגוע בלוחמי צה״ל שבמוצב.

## גלריה

רצועת הביטחון 28.jpg|הכנות לפיצוץ המוצב
South lebanon Israel army patrol.jpg| פתיחת ציר. ברקע המוצב
רצועת הביטחון 56.jpg|פיצוץ המוצב בשנת 2000


## ראו גם
* רצועת הביטחון
* הלחימה בדרום לבנון (1985–2000)

## קישורים חיצוניים
* תפילה מעבר לגבול: העלייה לקבר הרב שהפכה למבצע צבאי, סרטון של כאן 11, 16 בפברואר 2020
* 

## הערות שוליים

ציפורן
ציפורן
ציפורן
קטגוריה:מנרה
טויוטה סרה

**טויוטה סרה** (באנגלית: **Toyota Sera**) היא מכונית קופה, מתוצרת יצרנית הרכב היפנית **[[טויוטה]]** אשר יוצרה בין השנים 1990–1995 ביפן.

## ממאפייני "טויוטה סרה"

* יוצרו 15,852 יחידות.
* קרוי גם: דגם "EXY10".
* 3 דלתות הצ'בק קופה (דלת אחורית - חלון אחורי נפתח).
* 2 דלתות צד בתצורה "דלתות פרפר" ("Butterfly doors" ).
* 2+2 מושבים.
* מנוע קדמי - 1.5 ליטר (מנוע קירור מים, מנוע בנזין).
* סוג הנעה: הנעה קדמית.
* צמיגים: 175/65 R 14 H.
* קיבולת מכל דלק - 40 ליטר.

### סדרות
* סדרה 1 - יוצרה ממרץ 1990 – מאי 1991, יוצרו כ-12,000 יחידות.
* סדרה 2 - יוצרה ממאי 1991 – יוני 1992, יוצרו כ-2,300 יחידות.
* סדרה 3 - יוצרה מיוני 1992 – דצמבר 1995, יוצרו 1,550 יחידות.

## גלריה

קובץ:1990 Toyota Sera 1.5 (23987792867).jpg | "טויוטה סרה", שנת 1990
קובץ:1990 Toyota Sera (3554674313).jpg | "טויוטה סרה", שנת 1990
קובץ:Toyota SERA (EXY10) rear.JPG | "טויוטה סרה"
קובץ:Toyota Sera AMI.JPG | "טויוטה סרה"
קובץ:Sera.jpg | "טויוטה סרה"
קובץ:Toyota Sera (1990).jpg | "טויוטה סרה", שנת 1990
קובץ:Toyota Sera (14785973619).jpg | "טויוטה סרה"
קובץ:Toyota Sera in Florida-5.jpg | "טויוטה סרה" - מבט לדלת בתצורה "Butterfly doors" 


## ראו גם
* טויוטה
* טויוטה AE85

## קישורים חיצוניים
* 

* 
* 
* 

## הערות שוליים

קטגוריה:דגמי מכוניות שהושקו ב-1990
קטגוריה:כלי רכב יפניים
קטגוריה:מכוניות קופה
סרה
מייק ריורדן

**מייקל "מייק" ריורדן** (באנגלית: **Michael "Mike" Riordan**; נולד ב-9 ביולי 1945) הוא כדורסלן עבר אמריקאי, אשר שיחק בליגת ה-NBA בין השנים 1968–1977. בעונת  זכה באליפות ה-NBA כשחקן ניו יורק ניקס, ולאורך 9 עונותיו בליגה רשם ממוצעים כוללים של 9.9 נקודות, 2.9 ריבאונדים ו-2.4 אסיסטים למשחק.

## קריירת מכללות
ריורדן נולד וגדל ברובע קווינס שבניו יורק, ובין השנים 1963–1967 למד בפרובידנס קולג'. בעונתו הראשונה בקבוצת הכדורסל של האוניברסיטה, 1964/1965, סייע לה להעפיל לרבע גמר טורניר אליפות המכללות ("NCAA Elite Eight"), לראשונה בתולדותיה, עם ממוצעים של 9.2 נקודות ו-6.7 ריבאונדים למשחק. בשתי העונות הבאות קלע 12.2 נקודות והוריד 8.9 ריבאונדים בממוצע למשחק.

## קריירת משחק ב-NBA
בדראפט ה-NBA 1967 נבחר ריורדן על ידי ניו יורק ניקס, בבחירה ה-128. בעונת  זכה עם ניו יורק באליפות ה-NBA הראשונה בתולדותיה, לאחר שגברה על לוס אנג'לס לייקרס בסדרת הגמר, בתוצאה 4–3. לאורך העונה קלע 7.7 נקודות בממוצע למשחק, כמחליפם מהספסל של ביל בראדלי ודיק בארנט.

בנובמבר 1971, לאחר כ-3 עונות וחצי עם הניקס, הועבר עם דייב סטלוורת' בטרייד לבולטימור בולטס, בתמורה לארל מונרו. בעונת  השיג שיאי קריירה של 18.1 נקודות, 5.2 אסיסטים ו-4.9 ריבאונדים למשחק, ובסיומה נבחר לחמישיית ההגנה השנייה של העונה. בעונת  קלע 15.4 נקודות למשחק, והשלים חמישייה פותחת דומיננטית לצדם של וס אנסלד, אלווין הייז, פיל צ'ניר וקווין פורטר, אשר הוליכה את הבולטס להעפלתם הראשונה אי פעם לגמר ה-NBA. בסדרת הגמר עצמה הובסו הבולטס על ידי גולדן סטייט ווריורס, בתוצאה 0–4. בסיום עונת  עזב ריורדן את הקבוצה ופרש ממשחק, בגיל 31.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:כדורסלנים אמריקאים
קטגוריה:ניו יורק: כדורסלנים
קטגוריה:כדורסלני פרובידנס קולג'
קטגוריה:בחירות דראפט של ניו יורק ניקס
קטגוריה:כדורסלני ניו יורק ניקס
קטגוריה:כדורסלני בולטימור בולטס (1963–1973)
קטגוריה:כדורסלני וושינגטון בולטס
קטגוריה:אמריקאים שנולדו ב-1945
יוליה פרסילד

**יוליה סרגייבנה פֶּרֶסְילד** (ברוסית: **Ю́лия Серге́евна Переси́льд**; נולדה ב-5 בספטמבר 1984) היא שחקנית תיאטרון וקולנוע רוסייה.

זוכת פרס נשר הזהב.

## ביוגרפיה
שם משפחתה של יוליה, פרסילד, נובע ממשפחתה האסטונית של סבה וסבתא גדולה, שגורשו לרוסיה. היא נולדה בפסקוב, רוסיה הסובייטית, ברית המועצות. אביה היה צייר איקונין ואמה גננת. מאז ילדותה חלמה יוליה להיות שחקנית. היא לקחה חלק בהופעה חובבנית אמנותית, שרה, שיחקה בהצגות בית ספר. בגיל אחת עשרה היא השתתפה בתחרות של כישרונות צעירים "כוכב הבוקר". בשנת 2001 סיימה את בית הספר התיכון מספר 24 בפסקוב.

לאחר הלימודים נכנסה לפקולטה לפילולוגיה רוסית של המכון הפדגוגי הממלכתי של פסקוב, אולם לאחר שלמדה שנה אחת בלבד, נסעה למוסקבה והתקבלה למכללה לאמנות התיאטרון. בשנת 2006 סיימה את לימודיה במחלקת המשחק והבימוי של האקדמיה הרוסית לאמנויות התיאטרון.

מאז 2007, כשחקנית מוזמנת, היא לקחה חלק בהצגות תיאטרון האומות הממלכתי. עבדה עם התיאטרון "בית הספר למשחק מודרני" והתיאטרון בתיאטרון מלאיה ברונאיה בניהולו של יבגני מירונוב.

## קריירה
הופעת הבכורה על המסך של יוליה פרסילד הייתה תפקידה כנטשה קובלאקובה בסדרת הטלוויזיה "חלקת אדמה" (2003), בבימויו של אלכסנדר בראנוב.

העבודה הגדולה הראשונה בסרט הייתה התפקיד של אוליה רודיאדינה בסרט הדרמה "הכלה" (2006) בבימוי של אליור אישמוחמדוב ובסרט "השבוי" בבימויו של אלכסיי אוצ'יטל. עם זאת, פריצת דרך אמיתית בביוגרפיה הקולנועית של השחקנית הייתה אחד התפקידים העיקריים כסופיה בדרמה הקצה בבימויו של אלכסיי אוצ'יטל, סדרת הטלוויזיה "סנטה לוסיה" (2012), והמותחן המיסטי "סוננטאו" (2012) שהביאו את הפופולריות שלה בקרב הקהל הרוסי.

השחקנית התפרסמה לאחר ששיחקה בתפקיד משנה בסרט "בערפל" (2012) בבימויו של סרגיי לוזניצה ובהמשך כיכבה בסרט הקרב על סבסטופול. בסרט עשו בבימויו של פאבל לונגין שיחקה לצדם של הארווי קייטל, ליאור אשכנזי ומארק איווניר. עיבוד לספרו של מאיר שלו.

במאי 2021 נודע שהיא נבחרה לגלם תפקיד ראשי כקוסמונאוטית בסרט החלל הרוסי "האתגר", שצילומיו נערכו בתחנת החלל הבינלאומית.. הטיסה שלה התקיימה בחללית סויוז MS-19 ובזמן שהייתה בתחנת החלל נערכו צילומי סרט "האתגר". על משחקה בסרט הוענק לפרסילד פרס הפדרציה הרוסית.

## חיים אישיים
ליוליה שתי בנות; אנה (ילידת 2009) ומריה (ילידת 2012) ובן, שאביהם הוא במאי הקולנוע אלכסיי אוצ'יטל. היא חברה מייסדת של קרן הצדקה "גלצ'ונוק" (Галчонок), הפועלת למתן טיפול לילדים עם הפרעות במערכת העצבים המרכזית האורגנית.
ממוזער|320x320 פיקסלים| יוליה פרסילד בטקס הענקת פרס נשיא הפדרציה הרוסית ב. 2013.

## פילמוגרפיה נבחרת
### קולנוע

### טלוויזיה

## קישורים חיצוניים

* 

## הערות שוליים

קטגוריה:טייסות חלל
קטגוריה:קוסמונאוטים רוסים
קטגוריה:שחקניות קולנוע וטלוויזיה רוסיות
קטגוריה:שחקניות תיאטרון רוסיות
קטגוריה:זוכי פרס נשר הזהב הרוסי
קטגוריה:מוסקבה: אישים
קטגוריה:שחקני קולנוע וטלוויזיה רוסים
קטגוריה:שחקני תיאטרון רוסים
קטגוריה:נשים זוכות פרסים
קטגוריה:זוכי פרס ניקה
קטגוריה:רוסיות שנולדו ב-1984
קטגוריה:רוסים שנולדו ב-1984
כפרא

**כַּ֫פְרַא** (בערבית: **كفرا**) הוא כפר שיעי בנפת בינת ג'בייל במחוז א-נבטיה בדרום לבנון.

## הלחימה בדרום לבנון
בספטמבר 1972 במבצע קלחת 4 מורחבת פעלו כוחות צה"ל באזור הכפר. ב-1986 במבצע רוח קיץ תקפו גדוד הנח"ל המוצנח בפיקוד ישראל זיו מחבלים במשולש הכפרים יאטר-כפרא-צדיקין והרגו 10 מחבלים מארגון אמל ללא נפגעים לכוחות הישראלים.

בפברואר 1992 בעקבות ירי קטיושות לעבר יישובי הצפון יצאו כוחות צה"ל למבצע ניב מדובר. גדוד 202 יחד עם כוחות הנדסה ושריון פשטו על אזור הכפרים כפרא ויאטר על מנת לפגוע במחבלים ולהשמיד משגרי קטיושה. הכוח נתקל באש צלפים מדויקת והיה חשוף לירי נ"ט וארטילריה, וכתוצאה מהירי נהרגו שני לוחמים ונפצעו שלושה.

## פולקלור
לפי המסורת המקומית, נבי יונס, הוא יונה, נולד ונקבר בכפרא. מסורת זו אינה מקובלת על כל המוסלמים, וברחבי ארץ ישראל נקשרו בשמו כמה וכמה אתרים, ובהם המסגד הידוע בחלחול.

## קישורים חיצוניים

## הערות שוליים

קטגוריה:מחוז א-נבטיה: יישובים
קטגוריה:רצועת הביטחון
לבנון: המלחמה האבודה

**לבנון: המלחמה האבודה** הוא ספר מאת העיתונאי חיים הר-זהב אודות שהות צה"ל ברצועת הביטחון בדרום לבנון, שיצא לאור בשנת 2019.

הספר יצא לאור בדצמבר 2019 באמצעות מימון המונים. הוא עוסק בשהות צה"ל ברצועת הביטחון בדרום לבנון בשנים 1996 עד מאי 2000, מועד נסיגת צה"ל מדרום לבנון.

הר-זהב שירת בגדוד 931 של חטיבת הנח"ל, ועשה חלק משירותו בדרום לבנון. לצורך כתיבת הספר הוא ראיין עשרות מרואינים ששרתו כחיילים בדרום לבנון בתקופה בה עוסק הספר, עד רמת מפקד פלוגה, ומביא את עדותם. בנוסף ערך תחקיר אודות המספר המדויק של חיילים שנהרגו בתקופה זו בדרום לבנון, מכיוון שנתונים רשמיים לא היו זמינים

לדברי הר-זהב מקור שם הספר והטריגר לכתיבתו הוא העלמות תקופה זו מן הזיכרון הציבורי.

הספר כולל 17 פרקים שעוסקים באירועים מרכזיים מתקופת שהיית צה"ל ברצועת הביטחון ובהם תיאור חוויות אישיות של החיילים, עיסוק בתקלות המבצעיות שאירעו ותיאור המציאות הביטחונית-מדינית באותן השנים. בנוסף מצוינים תהליכים שאירעו בחברה הישראלית סביב השיח אודות השהות בלבנון.

הר-זהב העלה בספר את הדרישה להכיר בתקופה הלחימה בדרום לבנון כאחת ממלחמות ישראל. הספר היה אחד הגורמים שהובילו להכרת משרד הביטחון בלחימה ברצועת הביטחון כאחת ממלחמות ישראל ולהעניק אות מערכה למשתתפים בה.

## קישורים חיצוניים
* 
* 
* 
* 

## הערות שוליים

קטגוריה:ספרי 2019
קטגוריה:המערכה ברצועת הביטחון בתרבות
קטגוריה:ספרי עיון בעברית: מלחמות ישראל